ક્રિકેટ એક એવી રમત છે જેમાં કોનો સિતારો ક્યારે ચમકી ઉઠે છે તે કહેવાતું નથી અને ક્યારે તેનો સિતારો ભોંયભેગો થઇ જાય છે તે પણ કહેવાતું નથી. જે ક્રિકેટર ક્યારેક પોતાના ફોર્મના કારણે લોકપ્રિયતાના શીખરો પર પહોંચી ગયો હોય છે, એ જ ક્રિકેટરને પોતાની કેટલીક ખરાબ ઇનિંગ અથવા તો નિષ્ફળ પ્રદર્શનના કારણે ટીમની બહારનો રાસ્તો પણ જોવો પડે છે અને અનેક ટીકાઓનો સામનો કરવો પડે છે. તાજુ ઉદાહરણ આપીએ તો વિરાટ કોહલી કે જેણે ઇંગ્લેન્ડ સામેની ટી20માં અડધી સદી લગાવી છે, એ ખેલાડીએ પોતાના પ્રદર્શન થકી અનેક ક્રિકેટ પ્રેમીઓને પોતાના દિવાના બનાવી દીધા છે તો ઘણા ક્રિકેટ દિગ્ગજો તેના ફેન બની ગયા છે, પરંતુ જ્યારે તે ઇંગ્લેન્ડ સામેની વનડે અને ટેસ્ટ શ્રેણી દરમિયાન રન ન બનાવી શક્યો ત્યારે તેને ટીકાનો સામનો કરવો પડ્યો હતો.